CELEX: 22018D1825
Language: ro
Date: 2017-03-17 00:00:00
Title: Decizia nr. 61/2017 a Comitetului mixt al SEE din 17 martie 2017 de modificare a anexei XIII (Transporturile) la Acordul privind SEE [2018/1825]

29.11.2018   
               
               
                  RO
               
               
                  Jurnalul Oficial al Uniunii Europene
               
               
                  L 305/28
               
            
         DECIZIA NR. 61/2017 A COMITETULUI MIXT AL SEE
         din 17 martie 2017
         de modificare a anexei XIII (Transporturile) la Acordul privind SEE [2018/1825]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Decizia (UE) 2016/1945 a Comisiei din 14 octombrie 2016 privind echivalențele între categoriile de permise de conducere (1) trebuie încorporată în Acordul privind SEE.
                  
               
                     (2)
                  
                  
                     Decizia (UE) 2016/1945 abrogă Decizia 2014/209/UE a Comisiei (2), care este încorporată în Acordul privind SEE și care, prin urmare, trebuie eliminată din acest acord.
                  
               
                     (3)
                  
                  
                     Prin urmare, anexa XIII la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            
               Articolul 1
            
            În anexa XIII la Acordul privind SEE, textul de la punctul 24fb (Decizia 2014/209/UE a Comisiei) se înlocuiește cu următorul text:
            
               „32016 D 1945: Decizia (UE) 2016/1945 a Comisiei din 14 octombrie 2016 privind echivalențele între categoriile de permise de conducere (JO L 302, 9.11.2016, p. 62).”
            
         
         
            
               Articolul 2
            
            Textele Deciziei (UE) 2016/1945 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            
               Articolul 3
            
            Prezenta decizie intră în vigoare la 18 martie 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            
               Articolul 4
            
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 17 martie 2017.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 302, 9.11.2016, p. 62.
         
            (2)  JO L 120, 23.4.2014, p. 1.
         
            (*1)  Nu au fost semnalate obligații constituționale.